મુખ્‍ય મંત્રીશ્રીએ જણાવ્‍યું કે, ગુજરાતની પ્રગતિ આજે દેખાય છે તેના પાયામાં ગયા પ૦ વર્ષો સુધીના આપ સૌના સહિયારા પુરૂષાર્થ અને પરિશ્રમનો પરિપાક છે. કોઇ વ્‍યક્‍તિ કે સરકાર દુનિયા બદલી શકતી નથી, સહુની ઉત્તમ ભાવનાથી, અનુભવોના માર્ગદર્શન સાથે આપણે ગુજરાતની આવતીકાલના સમાજને ઘડવાનો અવસર ઉજવવો છે. જે સારું છે તેને વધુ સારું બનાવીએ, જે ઉત્તમ છે તેને સાથે લઇને વધુ ગતિશીલ વિકાસ તરફ સંકલ્‍પમય થઇએ.